ועדת החוקה, חוק ומשפט, כנסת 20, פרוטוקול מספר 706, 2018-11-13 00:00

ניסן סלומינסקי: צוהריים טובים לחבריי חברי הכנסת, לאנשי הממלכה המצטרפים, המלבינים מה שנקרא ולגופים החוץ בנקאיים.

ניסן סלומינסקי: דני, תחייך.

ניסן סלומינסקי: אתה כבר לא מחייך.

ניסן סלומינסקי: אני יכול להצביע?

ניסן סלומינסקי: יש לך הערות על זה?

דניאל מזרחי: לא.

דניאל מזרחי: יש לי דיון נוסף, אז הגעתי כבר לשני הדיונים יחד.

דניאל מזרחי: אני מקווה שלא יהיו לי הערות.

ניסן סלומינסקי: אם אין לך הערות, אז אפשר להצביע ואחר כך לקיים דיון, לא?

ניסן סלומינסקי: יש לנו את התקנות – אתה מאבד שליטה, דני.

דניאל מזרחי: מדוע?

דניאל מזרחי: אני לא יודע.

דניאל מזרחי: יכול להיות שלהם יהיו שאלות ויתחיל להיות סיפור.

דניאל מזרחי: אתה מתואם איתם?

דניאל מזרחי: אני צוחק, אני צוחק.

דניאל מזרחי: יש לנו תקנות ואנחנו רוצים לאשר אותן.

דניאל מזרחי: בנק ישראל נמצא פה?

אסף פרידמן: לא.

ניסן סלומינסקי: זה לא מעניין בכלל את בנק ישראל?

ניסן סלומינסקי: מעניין.

אלעזר שטרן: זה לא של בנק ישראל.

אלעזר שטרן: זה לא קשור לבנקים בכלל.

ניסן סלומינסקי: בכלל לא.

ניסן סלומינסקי: אין להם שום עניין הזה.

אלעזר שטרן: הבנקים רוצים שזה לא יחול עליהם.

ניסן סלומינסקי: בסדר, אז יש להם עניין.

אלעזר שטרן: החוק לא מחיל את זה עליהם.

ניסן סלומינסקי: אני עומד להחיל את זה עליהם עם כל התקרות והכול, אולי.

ניסן סלומינסקי: אני לא יודע.

ניסן סלומינסקי: אנחנו רוצים לסיים את זה ואנחנו רוצים לרוץ בעניין.

ניסן סלומינסקי: הנחת היסוד שלי היא שאם המדינה עבדה על זה 15 חודשים, נכון?

אלעזר שטרן: המדינה לא.

אלעזר שטרן: המדינה עבדה על זה שלוש וחצי שנים.

ניסן סלומינסקי: מרגע שגמרנו, 15 חודש עבדו על זה.

ניסן סלומינסקי: סימן שהכול כאן מזוקק וברור – אני אומר את זה בציניות – חשבתי שאחרי 15 חודש יביאו לי ספר.

ניסן סלומינסקי: בסדר, מה אעשה.

ניסן סלומינסקי: נתקדם.

ניסן סלומינסקי: אתה תקרא או שהוא?

אלעזר שטרן: אני אגיד איפה אנחנו נמצאים.

אלעזר שטרן: הוועדה סיימה לקרוא את התקנות.

אלעזר שטרן: יש לנו שתי נקודות שנותרו פתוחות מהפעם הקודמת.

אלעזר שטרן: נקודה אחת, הנושא של מה שמכונה דיווחים בלתי רגילים.

אלעזר שטרן: אותם דיווחים שהם לא לפי הסכום של 50,000 שקלים אלא סכומים מצטברים, כדי למנוע מצב שבו אנשים שבאים לחלפנים בעצם מפצלים את הפעולות שלהם - - -

ניסן סלומינסקי: זה חוק אחר בכלל.

ניסן סלומינסקי: החלפתי את זה, דיברתי על משהו אחר.

אלעזר שטרן: אתה דיברת על - - -

ניסן סלומינסקי: כן.

ניסן סלומינסקי: לכן החלפתי.

אלעזר שטרן: זה לדיון של שעה 15:00, לא עכשיו.

ניסן סלומינסקי: כל שעה.

ניסן סלומינסקי: בסדר.

ניסן סלומינסקי: שעה-שעה, בסדר.

ניסן סלומינסקי: פה באמת אין שום סיבה.

דניאל מזרחי: פה הבנת איך אין לי מה להגיד.

ניסן סלומינסקי: פה באמת היו לנו שתי נקודות שאמרנו שתסגרו ביניכם, לכן התכנסנו כי הבנתי שסגרתם ואנחנו נחכה רק לכבוד זה שהצטרף כדי שיהיה נוכח בהצבעה.

אלעזר שטרן: נקודה אחת שנשארה פתוחה זו הנקודה הזאת של הדיווחים שהם לא 50,000 שקלים.

אלעזר שטרן: זאת אומרת הם בסכומים שונים שמצטברים.

אלעזר שטרן: זה נועד כדי למנוע מצב שבו לקוחות שבאים לחלפנים יפצלו את הפעולות שלהם כדי לרדת מתחת לרדאר.

אלעזר שטרן: בדיון הקודם הועלה החשש מצד הגופים החוץ בנקאיים שדברים שיש בהם שיקול דעת עלולים להכביד עליהם מאוד.

ניסן סלומינסקי: אם תהיה תקלה, בסוף יגידו: אתם אשמים, היה שיקול דעת.

ניסן סלומינסקי: הם רוצים דברים מוחלטים.

אלעזר שטרן: חשש אם זה כן או לא.

אלעזר שטרן: נעשו פה שני דברים.

אלעזר שטרן: דבר אחד, הפעולות שהם צריכים לדווח עליהן אופיינו בצורה כזאת שאין בהן מרכיבים של שיקול דעת אלא מרכיבים של סכומים.

אלעזר שטרן: סכומים לפי זמנים ועוד, אבל אין פה מרכיב של שיקול דעת, אלה דברים טכניים.

אלעזר שטרן: כמובן המחשבים, התוכנות של החלפנים יצטרכו להיות מעודכנים בצורה כזאת שהם יכילו את הקריטריונים האלה, אבל אין בזה שיקול דעת.

אלעזר שטרן: הנקודה השנייה שהוספנו אגב זה, כי זה בעצם נדרש, זו הנקודה של הצהרת נהנה.

אלעזר שטרן: בגלל שהפעולות האלה בעצם מאופיינות בחתך של או לפי פעולות של מקבל השירות, של מבקש השירות, או לפי חתך של נהנה אם כמה פעולות נעשו לטובת אותו נהנה, בעצם היה צריך להוסיף דרישה, ויש לזה הסמכה בחוק, שהחלפנים יאספו את הנתון הזה של קיומו של נהנה.

אלעזר שטרן: כדי לא ליצור הכבדה, בהמשך למה שהיושב-ראש כבר אמר בדיונים קודמים, על חלפני הכספים, אין להם דרישה מחודשת בהיקף שונה קבל הצהרה על קיומו של נהנה.

אלעזר שטרן: באותם המקרים שבכל מקרה כבר החלפנים חייבים לקבל הצהרה על קיומו של נהנה מכוח חקיקה של צווים של הלבנת הון שחלים עליו, אז יש להם את - - - זאת אומרת, הם לא חייבים לאסוף בצורה שונה, חריגה, מיוחדת באותם המקרים כשכבר יש להם בכל מקרה הצהרת נהנה לפי המשטר של הלבנת הון שגם כך חל עליהם, באותם מקרים הם יאספו את הנתון הזה של הנהנה ואם יתקיים אחד מהקריטריונים, אז הם יצטרכו לדווח על זה בלי שיקול דעת.

אלעזר שטרן: אלה התיקונים שעשינו בהמשך למתווה שהיושב-ראש אמר בדיון הקודם, בהתאם לחששות שהועלו פה על ידי החלפנים.

אלעזר שטרן: זו הנקודה שעלתה ושסגרנו את זה בהתאמה ובתיאום ובשיתוף פעולה.

אלעזר שטרן: נקודה נוספת שבה סיימנו את הדיון הקודם היא נקודה שאני ביקשתי להעיר עליה, הנושא של ההצלבה.

אלעזר שטרן: כזכור, התיקון שהיה בחוק התחיל מה שיושב-ראש הוועדה אז, זיכרונו לברכה, חבר הכנסת דודו רותם בכלל לא רצה שאותם מורשי גישה, אותם אנשים שינהלו את מאגר המידע הזה בתוך רשות המיסים, שיוכלו בכלל להעביר מידע בצורה יזומה.

אלעזר שטרן: הוא רצה שרק החוקרים השונים של רשות המיסים או פקידי השומה וכולי יוכלו לבקש את המידע ולא שהוא יופץ בצורה יזומה כי הוא חשש מהעברת מידע עודפת.

אלעזר שטרן: בסופו של דבר הוועדה התרצתה לאפשר את הנתיב הזה אבל יצרה לו מגבלות שונות.

אלעזר שטרן: המגבלה הראשונה היא שצריך שיתעוררו תסמינים מיוחדים, משהו במידע שאמור לתפוס את העין שלו.

אלעזר שטרן: לא כל מידע אוטומטית הוא מעביר.

אלעזר שטרן: השלב השני, הוא צריך להצליב את זה עם סוגים מסוימים של מאגרים שאמורים להיקבע על ידי שר האוצר בהתייעצות עם שר המשפטים, ורק אחרי שתי הפעולות האלה, אם יתעורר אצלו חשד ועבירה, להעלמת מס וכולי, אז הוא יוכל להעביר את המידע בצורה יזומה.

אלעזר שטרן: הנקודה שרציתי להביא לתשומת לב הוועדה בדיון הקודם הייתה שההגדרה פה בתקנה שלפני האחרונה של אילו סוגי מאגרי מידע אותו מורשה גישה יצליב איתן היא כל כך רחבה שבעיניי היא קצת מפספסת את המטרה שלשמה הוועדה בכלל יצרה את הדרישה הזאת לקבוע סוגים של מאגרי מידע.

אלעזר שטרן: הרי אם הוועדה הייתה אומרת: טוב, מורשה הגישה שיצליב עם כל מה שהוא רוצה, עם כל המידע שיש לרשות המיסים – לה היה צריך בכלל את הסעיף הזה.

אלעזר שטרן: הזעיף הזה נוצר בשביל זה, בשביל הנושא של מאגרי המידע.

אלעזר שטרן: בשביל לבוא ולתחום ולהגיד: תשמעו, לא עם כל דבר, חלק כן וחלק לא.

אלעזר שטרן: לכן גם היה צריך את ההתייעצות עם שרת המשפטית שהיא זאת שאחראית על תחום הגנת הפרטיות.

אלעזר שטרן: רציתי להביא לתשומת לב הוועדה שיש פה איזושהי רשימה מאוד מאוד רחבה שאני חושב שקצת מפספסת את המטרה שהוועדה רצתה לקבוע - - -

ניסן סלומינסקי: אם זה היה תלוי בך, מה היית עושה?

אלעזר שטרן: מכיוון שאני לא איש מקצוע בתחום דיני המס, אני לא יודע לענות על השאלה הזאת.

אלעזר שטרן: לכן הוועדה הסמיכה את שר האוצר לעשות את זה בהסכמת שר המשפטים.

ניסן סלומינסקי: הם עשו את זה.

אלעזר שטרן: נכון.

אלעזר שטרן: אני לא מכיר את מאגרי המידע של רשות המיסים, כך שאין לי דרך לענות בכלל.

אלעזר שטרן: שיערתי ואני אומר שיש פה איזשהו פספוס מסוים - - -

ניסן סלומינסקי: אתה מתלונן שאתה לא מכיר את מאגרי המידע?

אלעזר שטרן: לא, לא.

אלעזר שטרן: חס וחלילה.

ניסן סלומינסקי: כי יש כאלה שמתלוננים שהם משלמים המון מס הכנסה.

ניסן סלומינסקי: אם אתה משלם הרבה, סימן שאתה גם מרוויח הרבה.

ניסן סלומינסקי: מסכנים אלה שלא משלמים בכלל מס הכנסה, לא הגיעו לסף.

ניסן סלומינסקי: אני לא מדבר על אלה, שחס ושלום - - -

אלעזר שטרן: בסדר.

אלעזר שטרן: זה מה שרציתי להגיד.

ניסן סלומינסקי: עד מישהו רוצה להגיד משהו?

שלמה אסתרוגו: כבוד היושב-ראש, כמו שהסברנו גם בישיבה הקודמת, כל המטרה של ההצלבה היא שאותו מורשה גישה שעכשיו נראה לו משהו חשוד, שלא יעביר את זה מיד לגופי החקירה או השומה האזרחית אם הוא יכול לבצע שלילה עצמית.

שלמה אסתרוגו: כלומר, אם הוא יכול באמצעות מאגרי המידע לשלול את המידע, למשל, הוא רואה שאדם פרט הרבה מאוד צ'קים אבל הוא במקביל שהאדם הזה מכר דירה לאחרונה וכנראה הוא קיבל את הצ'קים ופרט אותם.

שלמה אסתרוגו: אין טעם שהוא סתם יעביר את המידע.

שלמה אסתרוגו: זה גם מטרטר את האזרח וגם מבזבז שעות עבודה של העובדים שלנו שיבדקו דברים שאפשר להסביר אותם בקלות באותה מחלקה סגורה שתקבל את המידע, באותה יחידה של מורשי גישה.

שלמה אסתרוגו: לכן אמרנו שנכון יותר, לטובת כלל הציבור, כמה שיותר מאגרי מידע לאפשר לו להצליב.

שלמה אסתרוגו: המטרה היא לשלול, לא להרחיב.

ניסן סלומינסקי: בסדר.

ניסן סלומינסקי: עידו, רק אם אתה רוצה לשבח.

עדו מלין: אני רוצה לשבח באמת את עבודת הוועדה וגם את היועץ המשפטי של הוועדה שאכן האוזן הייתה כרויה לשמוע את הדברים החשובים שהובאו על ידי נותני שירותים פיננסיים.

ניסן סלומינסקי: אתה רושם את זה בפרוטוקול?

ניסן סלומינסקי: את הנושא של אלעזר?

עדו מלין: זה בהחלט היה יעיל וככה באמת התקנות האלה יחסית בשלב האחרון, עוברות מהר.

עדו מלין: רק לעניין התחולה, צריך לקחת בחשבון שחלק מהדברים שעליהם עמלה הוועדה ליצור השוואה בין הנתונים שמועברים, כפופים בין היתר לכניסה לתוקף של הצו החדש על נותני שירותים פיננסיים, שאני מניח שיאושר אולי בשבועיים-שלושה הקרובים - - -

אלעזר שטרן: הוא עוד לא הגיע לוועדה.

עדו מלין: נכון, אבל ברגע שהוא יגיע, צריך ליצור הלימה ביניהם.

עדו מלין: הרי כל מה שעשיתם בפעם הקודמת ליצור מצב שאין דיווחים כפולים – אני מזכיר עוד פעם, מדובר במערכות מחשב, מערכות מידע שכולם צריכים להטמיע את התיקונים, אני חושב שיהיה נכון ויעיל שזה יקרה בד בבד.

עדו מלין: כלומר, כתבתם 180 יום, ביחד עם כניסת צו נותני שירותים פיננסיים לתוקף כי אחרת ניצור פה מצב של בלבול של השוק למשך שלושה-ארבעה חודשים וחבל.

גיא גולדמן: חובת הדיווח פה היא עצמאית.

גיא גולדמן: יש עניינים נקודתיים מסוימים שאנחנו מפנים למשטר הלבנת הון – בשבועות הקרובים הם יסדירו את הצו ואז - - -

עדו מלין: אני מדבר על הסכומים.

עדו מלין: ברגע שמדובר על סכומים והצטברויות ועכשיו הולכים עשות שינויים במערכות מידע, אז למה להקשיח על חברות שגם ככה נאלצות עכשיו לעשות שנויים במערכות מידע בגלל צו איסור הלבנת הון - - -

גיא גולדמן: אני לא יודע אם שמת לב, אבל יש 180 יום לתחילה פלוס 180 אופציית הארכה.

גיא גולדמן: ממילא הדברים עוד ייבנו.

עדו מלין: אנחנו יודעים איך הדברים קורים.

עדו מלין: לכן אני מציע ואני לא חושב שיקרה פה זמן מאוד משמעותי.

עדו מלין: אני חושב שגם התחילה של הצו היא בחצי שנה מיום החיקוק שלו, גם הצו של נותני שירותים פיננסיים.

עדו מלין: אני חושב שאפשר שייכנס ביחד.

עדו מלין: השוק יותר ודאות גם כלפי מה שהוא מקבל וגם כלפי מה שהוא מדווח וזה טוב לכולם.

ניסן סלומינסקי: 180 ועוד 180 זה 360.

ניסן סלומינסקי: 360 זה שנה, נכון?

עדו מלין: אז זה באישור הוועדה, ה-180 - - -

גיא גולדמן: לא באישור.

גיא גולדמן: איפה באישור?

ניסן סלומינסקי: המנהל רשאי.

ניסן סלומינסקי: יש לו כאן 180 יום כדי לשחק ולתאם את זה שזה ירוץ יחד עם התוכניות האחרות.

עדו מלין: השאלה אם אי אפשר להכניס: ובלבד - - -

ניסן סלומינסקי: לא.

ניסן סלומינסקי: לא רוצה להתלות אחד בשני.

עדו מלין: צו נותני שירותי אשראי נכנס בזמנו כמו - - -

אלעזר שטרן: אני לא כל כך מבין מה מטריד אותך.

אלעזר שטרן: ככל שמדובר על הנושא של הפעולות הרגילות, הסכומים הרגילים, אז ה-50,000 יהיו גם פה וגם פה.

אלעזר שטרן: ככל שמדובר על הפעולות הלא רגילות, אז הקריטריונים שיש פה הם - - -

עדו מלין: הגדרת נהנה, למשל, זו הגדרה חדשה בצו איסור הלבנת הון החדש.

עדו מלין: אתם מדברים על נהנה – צריך לקרוא לילד אותו דבר.

עדו מלין: כמו שצו נותני שירותי אשראי נכנס בדיוק בזמן שקבעה הוועדה, תוך חצי שנה, אני לא חושב שתהיה דחייה אחרת בכניסה לתוקף של הצו מיום שבו יאשרו אותו ויאשרו אותו בשבועיים-שלושה הקרובים כי אי אפשר להתקדם עם הרישיון בלי זה.

עדו מלין: זה ייגמר.

עדו מלין: לכן אני לא רואה סיבה לא לאחד את זה – בסופו של יום, זה יוצר ודאות לכל השוק.

אלעזר שטרן: ברמה המעשית אני לא יודע מה התוכניות של היו"ר, אבל לא נראה לי שבטווח של שבועיים זה יאושר פה בוועדה.

עדו מלין: שבועיים עד חודש.

אלעזר שטרן: גם לא בטוח בכלל.

עדו מלין: אפשר להוסיף את הביטוי: ובשים לב - - -

ניסן סלומינסקי: בסיעתא דשמיא.

ניסן סלומינסקי: בואו נעשה כך - - -

עדו מלין: אפשר להוסיף: רשאי ובשים לב למועד כניסת התקנות לתוקף.

עדו מלין: למה ליצור בלבול בשוק?

עדו מלין: כולם רוצים לשתף פעולה, אף אחד לא רוצה פה לעבוד על אף אחד.

ניסן סלומינסקי: מי זה המנהל?

אלעזר שטרן: המנהל זה ערן.

ניסן סלומינסקי: אז ערן יושב פה.

ניסן סלומינסקי: יש לו 180 יום לווסת בין הדברים.

ניסן סלומינסקי: הוא לא חייב לתת את כל ה-180, הוא יכול לסדר כך – ביחד זה שנה, אבל 180 זה פרק זמן שהוא יכול לשחק איתו.

עדו מלין: ברשות היושב-ראש, אני חושב שאם יוסיפו את הביטוי: בשים לב לכניסת צו איסור הלבנת הון (נותני שירותים פיננסיים), זה ייתן את הפוקוס כי אף אחד לא יזכור - - -

אלעזר שטרן: לא כותבים ככה.

ניסן סלומינסקי: "בשים לב" לא כותבים בחקיקה.

ניסן סלומינסקי: אתה יכול להגיד את זה למנהל, אבל מאחר והמנהל נמצא פה עם צוות רציני – אני בכלל לא יודע מי נשאר שם, תראה איזה צוות יש פה – אז בוודאי שאחד מהם יוכל להזכיר.

ניסן סלומינסקי: ואם לא, תהיה לך הזדמנות להרים טלפון, הוא בדרך כלל עונה, ותוכל להזכיר לו את זה.

ניסן סלומינסקי: אני מניח שזה יסתדר.

עדו מלין: צריך לזכור שבסופו של יום, על נותן השירותים הפיננסיים הקטן, כל הגזירות האלה מתורגמות להוצאה כספית.

עדו מלין: אני לא מדבר פה על נותני שירותי אשראי.

עדו מלין: נותני שירותים פיננסיים, בחלקם, ידם קפוצה והכנסותיהם לא גבוהות מדי.

עדו מלין: להטיל עליהם עוד ועוד שינויים ושנויים כל רגע, זה משהו שאפשר לאחר אותו בלי לגרום הרבה נזק, לא לרצון הטוב של המדינה – אני מברך על כל מה - - -

ניסן סלומינסקי: בסדר.

ניסן סלומינסקי: ישתדלו לאחד אותם אבל יש כאן את הזמן.

ניסן סלומינסקי: אני לא הייתי מתלה אחד בשני כי אני לא יודע.

ניסן סלומינסקי: אני מקווה שהכול יהיה בסדר ולא תהיה שום תקלה.

ניסן סלומינסקי: אתם רק תדאגו לזה, ערן?

ניסן סלומינסקי: אתה שומע, יודע.

גיא גולדמן: אנחנו בקשר צמוד עם הרשות לאיסור הלבנת הון, עם משרד האוצר.

ניסן סלומינסקי: היבה, בבקשה.

היבה ריזק: הצו הוא באחריות שוק ההון.

היבה ריזק: אנחנו עובדים בצמוד אליהם ואני יכולה להגיד שזה אמור להגיע לוועדה בקרוב.

היבה ריזק: אני לא יכולה להתחייב, זו אמורה באמת להיות שאלה לרשות שוק ההון.

היבה ריזק: אני יודעת שזה כבר בשלבים האחרונים.

ניסן סלומינסקי: בסדר.

ניסן סלומינסקי: בעזר השם.

אלעזר שטרן: אני חייב לומר, היבה, שכבר שמעתי לפני שלושה חודשים שזה :

אלעזר שטרן: "בימים אחרונים, כל יום מגיע אלינו".

אלעזר שטרן: שמעתי כבר לפני שלושה חודשים.

ניסן סלומינסקי: לא חשוב.

ניסן סלומינסקי: רק אם אני אעבור לישיבה הבאה שיש לי שבהתחלה חשבתי שזו היא, יש לנו שם 15 חודש שזה לקח במקום שייקח הרבה פחות ובסוף כמה זה?

ניסן סלומינסקי: ארבעה עמודים או חמישה עמודים, זה הכול.

ניסן סלומינסקי: נצביע – צריכים גיוס?

ניסן סלומינסקי: – תקנות מס הכנסה (תקנות לעניין חלפני כספים).

ניסן סלומינסקי: יום אחד ישנו את השם הזה, כבר דיברנו על זה, ערן.

ניסן סלומינסקי: נכון שהכול קשור להיסטוריה ושלא יידעו לשייך אחד לשני, אבל יום אחד צריכים לתת להם שם מכובד.

ניסן סלומינסקי: הם בפיקוח ומסודרים ועוד מעט הבנקים יוכלו ללמוד מהם, אז שיהיה להם שם מכובד.

ניסן סלומינסקי: (הוראת שעה), התשע"ט – לכמה זמן זה?

אלעזר שטרן: זה לשלוש שנים.

אלעזר שטרן: זה כפוף לחוק.

אלעזר שטרן: כל ההסדר שבחוק הוא הוראת שעה לשלוש שנים, ממילא כמובן התקנות כפופות לחוק.

ניסן סלומינסקי: מי בעד?

ניסן סלומינסקי: ירים את ידו.

ניסן סלומינסקי: בעד התקנות – פה אחד

ניסן סלומינסקי: אושר פה אחד.

ניסן סלומינסקי: רבותיי, לא כל יום זוכים שיהיה מאושר פה אחד.

ניסן סלומינסקי: עכשיו יש לנו חצי שעה לרקוד.

ניסן סלומינסקי: שיהיה בהצלחה לכולם.

גיא גולדמן: אני מצטרף לשבחים שנאמרו פה לוועדה ולייעוץ המשפטי.

גיא גולדמן: כל ההערות היו מועילות, נכונות, מובילות ליישום נכון יותר וקל יותר של התקנות.

ניסן סלומינסקי: שיהיה כתוב בפרוטוקול.

ניסן סלומינסקי: אם משבחים את אלעזר, למה לא?

אלעזר שטרן: ועוד מרשות המיסים.

ניסן סלומינסקי: ועוד גיא, לא סתם.

ניסן סלומינסקי: גיא, לא שמענו מה אמרת.

גיא גולדמן: אני מצטרף לשבחים שנאמרו על עבודת הוועדה והייעוץ המשפטי.

גיא גולדמן: אני יכול לחזור על זה.

ניסן סלומינסקי: יפה מאוד.

ניסן סלומינסקי: בסדר.

ניסן סלומינסקי: הוא רשם את זה.

ניסן סלומינסקי: רבותיי, זהו.

ניסן סלומינסקי: הישיבה נעולה בנושא הזה וכולם מבורכים ומי שרוצה יכול להישאר לישיבה הבאה.

ניסן סלומינסקי: יש לנו גם שם כל מיני כללים.